Sophie Choudry. Sophie Choudry (1982-yil 8-fevralda tugʻilgan) – Hindistonda yashovchi britaniyalik qoʻshiqchi va aktrisa. U, asosan hind tilidagi filmlarda faol boʻlgan, shuningdek, sobiq MTV India VJ va vaqti-vaqti bilan model va teleboshlovchi. Yoshligi. Sophie Choudry Manchesterda tugʻilib oʻsgan. Uning otasi Sophia Lorenning asosiy muxlisi boʻlgan va shuning uchun uning tugʻilgan ismi „Sophia“ boʻlgan, ammo, hozir „Sophie“ deb chaqiriladi. Uning bitta akasi bor. Choudry London Iqtisodiyot maktabida tahsil olgan va Yevropa siyosati va fransuz tili yoʻnalishini tamomlagan. U London musiqa va dramatik sanʼat akademiyasining oltin medali sohibidir. Bundan tashqari, u Fransiyaning Parij shahridagi „Sciences Po“ da ikki yilga yaqin tahsil oldi. BollySpice xabariga koʻra, Choudry hali oʻqish paytida Zee UK uchun VJ boʻlgan. U toʻrt yil davomida Londonda Bharatnatyam nomidagi hind klassik raqsi boʻyicha saboq oladi, shuningdek, salsa kabi gʻarbiy raqslarni oʻrganadi. Aktrisa Buyuk Britaniyada uch yil davomida Helena Sheneldan Gʻarb klassik musiqasini, shuningdek, Pandit Ashkaran Sharmadan hind klassik musiqasini ham oʻrgangan. Faoliyati. U oʻz karyerasini 1990-yillarning oxirida Zee Tv UK telekanalida boshlagan, shuningdek, Buyuk Britaniyada/Yevropada joylashgan Zee Top 10 chart-shou, musiqa sohasida oʻz karyerasini boshlashdan oldin bir necha yil davomida kanalda birinchi raqamli shou boʻlgan. Choudry qoʻshiqchilik orqali oʻz faoliyatini boshlagan. Aktrisa 12 yoshligida uning isteʼdodini taniqli musiqa rejissori Biddu kashf etadi va u oʻzining musiqiy karerasini boshladi. U dastlab Shweta Shetty va Alisha Chinai kabi qoʻshiqchilar musiqalarini ijro etish uchun zaxira vokalchisi sifatida faoliyat koʻrsatadi. 2000-yilda Choudry oʻzining „Sansara“ ayollar guruhi bilan pop qoʻshiqchi sifatida faoliyatini Choudrining oʻzi yozgan qoʻshigʻi bilan boshladi („Yeh Dil Sun Raha Hai“). „Habibi“ nomli ikkinchi hit musiqasidan soʻng guruhdan ajralib chiqadi va Choudrey 2002-yilda „Habibi“ va „Le Le Mera Dil“ uchun kliplarini suratga olib, yakkaxon qoʻshiqchilik faoliyatini boshlaydi. Uning soʻnggi singli „Aaj Naiyo Sauna“.